《催李祖申赏莲会》
宋代·李新

亭亭绿盖密回塘，缥缈青娥丽素粧。
雪覆千年巢曳尾，风翻一曲舞霓裳。
小槽酒滴随悭雨，北海樽空类亢阳。
何事却妨彭泽醉，几时聊发次公狂。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。